runetrust/blame-folketinget-dk huggingface dataset:
Preben Bang Henriksen (V), 2014-11-25:
Kan den radikale ordfører ikke følge mig i, at det, vi er i gang med her, er at regulere folks adfærd, er i gang med at regulere folks frie muligheder for at vælge rådgiver, er i gang med at regulere folks frie muligheder for at vedtage, hvordan en rådgiver skal betales – om vedkommende skal betales i henhold til tid, i henhold til ansvar, i henhold til penge osv. osv.?
Zenia Stampe (RV), 2023-04-20:
Og det er jo derfor, vi tror, at sådan et relativt lille beløb og et lille institut faktisk kan gøre en stor forskel, altså fordi man kan samle den viden, der er, og fordi man kan bringe den ud til dem, der kan bruge den, både til os i Folketinget, så vi skruer politikken rigtigt sammen og prioriterer kulturen, men jo også til kulturinstitutionerne, så de skruer deres arbejde sammen på en måde, så der er flest mulige, der får gavn af det.
Kamal Qureshi (SF), 2010-03-26:
Da SF's ordfører, fru Karina Lorentzen Dehnhardt, ikke kunne være her i dag, vil jeg læse hendes ordførertale op: I SF synes vi, at man skal have en meget nøje og striks forvaltning af skydevåben, hvad enten det gælder samlere, jægere eller militæret.
Morten Helveg Petersen (RV), 2009-03-27:
Det Radikale Venstre er stor tilhænger af, at forsvaret er særdeles aktivt i internationale opgaver og internationale operationer, og af samme grund forsøger vi jo at indrette forsvaret på en sådan måde, at forsvaret er i stand til og bliver i stand til at deltage i internationale opgaver.
Tom Behnke (FP), 1998-04-21:
Så de, der her fra Folketingets talerstol har givet udtryk for, at de kun har foragt tilovers for forslaget, har altså kun foragt tilovers for det, jeg står her og siger, og har kun foragt tilovers for, at vi i Fremskridtspartiet med det her forslag faktisk ønsker at gøre forholdene for udlændinge i Danmark mere rimelige, end de er i dag, således at befolkningen får et mere positivt syn på tingene, og således at ansvaret for, at det er kørt skævt, bliver lagt det rigtige sted, nemlig her i Folketinget.
Joachim B. Olsen (LA), 2016-05-17:
For lige at vende tilbage til B 99, hvis jeg lige kan nå det hurtigt, er jeg godt klar over, at der i det forslag lå, at man kunne øge bidragene, hvis det var sådan, at det skyldtes øgede kapitalkrav, men det siger også noget om, hvor rigidt det beslutningsforslag var.
Per Stig Møller (KF), 2010-10-28:
Der vil jeg godt understrege, fordi debatten forekom mig noget uklar flere gange, at det, vi i virkeligheden har gjort, er, at vi har gennemført Socialdemokratiets og Radikales lov fra 2000, hvor de sagde, at den fjerde kanal skulle ud i udbud, og at den udbudsrunde skulle være for 8 år.
Villy Søvndal (SF), 2002-04-05:
på den 11. september sidste år, og det er der også flere af ordførerne der gør, at man vel kan drage to konklusioner af den 11. september sidste år: Den ene er at bygge de forsvarsværker højere, der ikke beskyttede den 11. september, og lægge et missilskjold ovenover. Ingen af delene ville have beskyttet mod de tragiske begivenheder den 11. september. Man kan også drage en anden konsekvens, nemlig at sige, at nu er der mere end på noget tidspunkt behov for, at verden bevæger sig ind i et aftalesystem, og at vi går efter de lande, der opsiger aftalesystemer. Til hr. Niels Helveg Petersen, der også beklager opsigelsen og synes, at mit scenarium i for høj grad er et skrækscenarium, der tegner verden sortere, end den faktisk er: Jeg er enig i, at hvis man måler fremskridt fra den kolde krigs ophør og Murens fald, så har det været en periode med både nedrustning og med færre våben.
Jørgen Arbo-Bæhr (EL), 2006-05-04:
Man kan jo altid frygte det værste, men man kan også spørge sig selv om, hvordan vi bedst muligt sikrer, at det danske arbejdsmarked så meget som muligt og i så lang tid som muligt er beskyttet mod løntrykkeri, så fagbevægelsen får alle muligheder for at tilpasse sig den situation, som vil opstå på et tidspunkt, når overgangsbestemmelserne udløber i 2011.
Christoffer Aagaard Melson (V), 2024-10-11:
Hvis vi taler om dem under 15 år, er det jo ikke lovligt, og der sætter vi jo ind over for ulovligt videresalg til børn og unge under 16 år, og vi sætter også ind i forhold til nogle andre ting, f.eks. med nogle initiativer, der kan skabe nogle alkoholfri fællesskaber.
Lissa Mathiasen (S), 1998-10-20:
Vi har fra Socialdemokratiets side haft en lang ønskeseddel om, hvilke ting vi godt kunne tænke os der skulle tages fat i, og lad mig nævne nogle af dem: spørgsmålet om større grad af ensartethed i forbindelse med udvælgelse af adoptanter; spørgsmålet om en højere grad af selvvurdering fra adoptanternes side; en smidiggørelse af adoptionssystemet; en større grad af fleksibilitet af reglerne vedrørende aldersforskellen mellem adoptant og adoptivbørn og bedre mulighed for adoption af flere børn.
Jakob Ellemann-Jensen (V), 2017-10-05:
Jeg synes bare, det er en gevaldig sten fra et glashus, når Det Kongelige Danske Socialdemokrati brokker sig over regeringens evner til at regne, når man har sat Finansministeriet til at regne på det såkaldte finanslovsforslag, som Socialdemokratiet kommer med, og man får svaret: Det kan vi ikke, der er for få tal.
Kristian Thulesen Dahl (DF), 2000-05-17:
Sagen er, at der er forhandlinger i gang, at alt tyder på, at regeringskonferencen efter pres fra lige præcis de lande, der er med i en valutaunion, euroen, vil ende med et bud på flere flertalsafgørelser på bl.a. socialsikringsområdet, muligvis skatteområdet og også arbejdsmarkedsområdet.
Sofie Lippert (SF), 2024-04-10:
For få får gavn af det ungdomskort, vi har i dag, og derfor har vi fremsat et beslutningsforslag, som vi håber på at få opbakning til, hvor langt flere unge faktisk kan få råd til at tage bussen og kan få gavn af de midler, vi i fællesskab har sat af til at sikre billigere billetter til kollektiv transport.
Anne-Mette Winther Christiansen (V), 2009-12-01:
Man skal måske også være tydeligere i vores byråd, for det er jo altså sådan, at det er byrådene, der har tilsynet med folkeskolen, og det er byrådene, der i deres tilsynsrapporter skal svare på, hvad de vil gøre ved problemet, hvis det viser sig, at de ikke lever op til minimumstimetallet.
Helge Adam Møller (KF), 2003-04-09:
Når fru Line Barfod siger, at det ikke er usmageligt at spørge, hvad regeringen vil gøre, så jo, jeg synes, det både er usmageligt og overflødigt, for det har regeringen fortalt gentagne gange i utallige spørgetider og i utallige samråd og andre gange.
Michael Aastrup Jensen (V), 2013-04-02:
Det er jo sørgeligt, at miljøministeren ikke vil tage ordet, for situationen er den, at jeg jo havde miljøministeren i samråd i Miljøudvalget, hvor jeg gentagne gange stillede miljøministeren spørgsmålet, om miljøministeren havde været initiativtager til eller på nogen måde arbejdet for, at tidsplanen blev fremrykket i Folketingets Miljøudvalg.
Jens Rohde (KD), 2021-12-22:
Lad mig først og fremmest sige, at jeg fuldstændig deler fru Lisbeth Bech-Nielsens synspunkt, når det handler om erhvervslivets ansvar, også for at tage de ansøgninger, der kommer fra f.eks. folk i min egen alder, 50 plus, alvorligt og ikke bare hælde dem i papirkurven, og også ansvar for at tage lærlinge, når det handler om arbejdsudbud.
Ole Vagn Christensen (S), 2008-04-03:
Endvidere må jeg sige, at jeg synes, at de bemyndigelser for ministeren, der er lagt op til, er lidt for stærke, for det, det jo ikke handler om, er, at vi kommer i en situation, hvor vi må se, at det er en hel masse ministerielle ting, der skal tages fat om, mens det ikke er det, der sådan set er de grundlæggende forudsætninger.
Kai Dige Bach (KF), 1997-10-29:
Men i bemærkningerne til lovforslaget anvender man det argument, at der i de sidste 9 år kun er anmeldt to skorstensmærker og kontorflag, og det er vel især en konstatering af de dårlige forhold, der i øjeblikket eksisterer for nyetableringer inden for dansk skibsfart.
Lotte Rod (RV), 2012-04-27:
Man kan enten synes, at man var imod de obligatoriske elevplaner, da de blev indført, og at man derfor bare er imod dem for enhver pris, eller man kan sige: Der er et flertal, som gerne vil have de obligatoriske elevplaner, og så lad os da gå konstruktivt ind i debatten.
Line Barfod (EL), 2010-04-15:
Jeg vil høre, om ordføreren har læst høringssvaret fra Institut for Menneskerettigheder, der klart gennemgår, hvad der står i børnekonventionen, og som meget tydeligt skriver, ikke at der er mulighed for en kritik, men at der med sikkerhed – som de skriver – vil komme kritik fra FN's Børnekomité af sænkningen af den kriminelle lavalder.
Lene Espersen (KF), 2002-10-08:
Derfor mener jeg også, det er meget fornuftigt, at politiet prioriterer indsatsen i forbindelse med lige præcis de færdselssikkerhedsmæssige tiltag, som bliver igangsat på motorvejene, kombineret med den højere hastighed, så vi har en sikkerhed for, at tingene i den overgangsfase, der vil være, når man begynder at køre med ny hastighed, kommer til at fungere på en hensigtsmæssig måde.
Christian Friis Bach (RV), 2012-05-29:
Når vi støtter frie og demokratiske valg, opbygningen af retssamfund, opbygningen af åbne offentlige forvaltninger uden korruption, når vi arbejder for frie medier og for et slagkraftigt civilsamfund, giver vi folk de redskaber, de demokratiske redskaber, der kan sætte dem i stand til selv at stå fast på deres rettigheder, selv at deltage aktivt i samfundslivet.
Line Barfod (EL), 2003-11-21:
Hvis man virkelig ønskede at spare på boligstøtten, så vi langt hellere, at man sørgede for, at der var boliger nok i dette land, som er til at betale, så folk kunne betale deres husleje selv uden at have behov for at få hjælp fra andre, og at man generelt hævede indtægterne for dem, der har de allerlaveste indkomster, så de fik råd til at betale, så man på den måde kunne undgå boligstøtten.
Benny Engelbrecht (S), 2011-05-05:
Socialdemokraterne ville selvfølgelig gerne, at vi bredt i dette Folketing kunne blive enige om at gennemføre en analyse her og nu, og til trods for at det ikke kan ske med de bemærkninger, der er afgivet på nuværende tidspunkt, er jeg dog alligevel glad for, at Dansk Folkepartis ordfører ikke sagde nej til en fremtidig kommission, selv om ordføreren jo altså ikke kunne støtte det her og nu.
Morten Messerschmidt (DF), 2025-05-21:
Vi i blå blok ønsker en anden vej, og det glæder vi os til at vise efter folketingsvalget, hvis danskerne er enige med os i at søge en frisk start uden dem, der i dag står i spidsen for Danmark – dem, der har truffet forkerte beslutninger og har set til, mens alt det forkerte bare er steget og steget.
Jørn Neergaard Larsen (V), 2016-05-23:
Jeg har et meget stort kendskab til udviklingen af ATP, og jeg har enorm respekt for den måde, som både ATP's bestyrelse og repræsentantskab og direktion udvikler ATP på, således at de igen og igen sikrer et afkast til dem, der er afhængige af deres afkast, som er fair, samtidig med at de samlet set har en forvaltning af deres sociale ansvarlighed og af deres aktive lederskab, som jeg mener samlet set er i toppen i verden og en ledetråd for mange andre pensionsselskaber både i Danmark og i udlandet.
Ole Stavad (S), 1998-10-29:
Men jeg har ikke kunnet lade være med at undre mig over, at nogle af de partier med De Konservative og Venstre i spidsen, der var mest imod overhovedet at lave en fornuftig løsning på selskabs-, virksomheds- og fondsbeskatningen i juni måned, nu er meget optaget af det.
Peder Sønderby (V), 1997-11-19:
Det er ikke min opgave at svare hr. Mejdahl, men vi kan i hvert fald sige, at den her debat har fået det positive resultat, at statsministeren ved hele tiden at have sin fødevareminister i baghånden til at svare på de spørgsmål, der ikke kan besvares fra Statsministeriets side har prioriteret opgaverne op.
Lars-Emil Johansen (SIU), 2005-05-31:
Når hr. Kristian Pihl Lorentzen siger, at hver en sten er vendt i Udenrigsministeriets redegørelse af den 29. marts 2005, hvilket jeg ikke er enig i, vil jeg gerne spørge, om det er mig, der har overset noget i den redegørelse, når jeg ikke finder et spørgsmål som: Vil en handelsembargo sat i kraft af EU gælde for Grønland og Færøerne?
Marianne Jelved (RV), 2000-12-13:
Jeg svarede hr. Peter Skaarup på et ganske konkret spørgsmål, som gik på, om Økonomiministeriet en måned før den senest mulige valgdato indrykkede annoncer i aviserne, der fremhævede økonomiministeren med portræt og gode gerninger osv. osv.
Inge-Lene Ebdrup (V), 2004-06-01:
Det, der derimod er attraktivt, er at blive i de områder, hvor man kan købe sin bolig og sidde til en uændret eller meget lidt højere husleje, og det er netop i de områder, vi gerne ser, at man får solgt nogle boliger, for det vil ændre beboersammensætningen og dermed være med til at løse nogle af de boligsociale problemer.
Thomas Danielsen (V), 2022-03-29:
Jamen jeg skal så måske lige indledningsvis korrigere spørgeren, for det er sådan set ikke mig, der gør demokratiet til et spørgsmål om partier; det er jo bare i de spørgsmål, jeg har fået, at man har skullet forholde sig til, om det ikke er et problem, at der bliver færre medlemmer af partier osv.
Ida Auken (SF), 2010-01-29:
Det synes jeg alligevel næsten er morsomt, når vi nu har en kæmpestor landbrugsstøtte, som jeg mener at DF's ordfører også må være bekendt med, og når landbruget på mange andre områder slet ikke er underlagt de samme regler for, hvad det må udlede til luft og vand, som almindelig industri.
Lars Christian Lilleholt (V), 2008-05-27:
Og inden ordføreren tager æren for alle tidligere forlig, vil jeg spørge, om det ikke også er korrekt, at der ikke er indgået nogen større energiaftaler i de seneste 20 år, uden at det har været brede energipolitiske aftaler, hvor både Venstre, De Konservative og Socialdemokratiet har deltaget.
Mariann Fischer Boel (V), 2000-11-09:
Og derfor var det her sådan set et værktøj, der skulle være med til at sikre, at man ikke kom i den situation, at alt for mange af den type virksomheder blev nødt til at dreje nøglen om, for alt andet lige er det, når vi tænker på nystartede virksomheder, nemmere at starte en bestående virksomhed - det er måske en lidt kejtet måde at sige det på - men det er nemmere at gå ind i en bestående virksomhed, end det er at starte helt fra bunden, hvis man skal have mulighed for også at kunne køre virksomheden videre med et positivt resultat.
Mikkel Dencker (DF), 2011-05-06:
Det er allerede nævnt af de to foregående ordførere, at internettet naturligvis har bibragt os som borgere her i landet og selvfølgelig også i andre lande masser af muligheder for at løse ting mere rationelt, end det har været muligt inden internettets fremkomst, nemlig ved at mange ting kan gøres digitalt, mange handler kan gennemføres og meget kommunikation kan klares langt hurtigere, end det har været tilfældet hidtil.
Flemming Hansen (KF), 2001-10-11:
Det er sådan set det, vi siger i vores oplæg. Så er jeg nødt til at spørge hr. Aage Frandsen: Er hr. Aage Frandsen enig i, at det er den situation, man meget, meget vel og endda sandsynligt er i med hensyn til skattespørgsmål?
Villy Søvndal (SF), 2004-02-03:
Jo, det var det også, men det, jeg spørger om, er, om statsministeren godt vil bekræfte, at ordet masseødelæggelsesvåben anvendes otte, ni gange på de to første sider i bemærkningerne, og det derfor nærmest er en fuldstændig absurd situation, hvis vi skal blive ved med at diskutere, om det var et centralt argument for den danske regering.
Karen Hækkerup (S), 2009-02-17:
Jeg tror ikke, at den løsning, der skal til, for at få børn og unge til at holde op med at begå kriminalitet er det samme som det, Dansk Folkeparti tror på. Jeg tror ikke, løsningen er en sænkelse af den kriminelle lavalder eller, hvis jeg må bruge hr. Martin Henriksens ord fra sidste indlæg, muligheden for at frihedsberøve børn.
Ole Hækkerup (S), 2011-12-20:
Så står vi jo i den situation, at vi ved, at der er kommet en evalueringsrapport i EU vedrørende EU's logningsdirektiv – jeg tror, der var en af ordførerne, der nævnte, at den kom i april i år, og ja, der bliver nikket – og jeg synes, det er vigtigt, at vi, når vi håndterer den her sag, for det første prøver at finde balancen mellem de to hensyn og for det andet ikke havner i sådan en goddag mand økseskaft-situation, hvor vi iværksætter én evaluering i Danmark, parallelt med at man laver en anden evaluering i EU.
Yildiz Akdogan (S), 2008-01-18:
Dansk Folkeparti fremhæver i forslaget, at pasfriheden for Danmarks 69 km lange grønne grænse har en direkte sammenhæng med narkotikakriminaliteten i Danmark og foreslår derfor en genintroduktion af grænsekontrollen ved den dansk-tyske landegrænse.
Inger Støjberg (V), 2011-04-27:
Regeringen vil forstærke den igangværende kampagne over for virksomheder for at øge kendskabet til bl.a. den praktikpladsbonus på 70.000 kr., som jeg nævnte lige før, og den forstærkede indsats vil især blive målrettet virksomheder, der ikke har elever i forvejen.
Finn Sørensen (EL), 2013-01-15:
Og der vil jeg sådan set opfordre alle de andre partier i Folketinget til at prøve at kigge på, hvad der egentlig findes af dokumentation for påstandene om, at konkurrenceudsættelse er godt for pris og kvalitet i den offentlige sektor og for pris og kvalitet i det hele taget.
Aage Frandsen (SF), 1999-04-29:
Og det er derfor, vi er bekymrede for, at også den skoleform, ikke skolerne som sådan, men skoleformen, bliver ladt i stikken i den her forbindelse, og at det var det bedste tilbud, vi havde. Det samme gælder også produktionsskolerne, der også dukkede op af sig selv, oprindelig omkring nogle beskæftigelsesprojekter og sådan nogle ting, men så blev det efterhånden en skole med en særlig pædagogik, og der synes jeg, det er lidt underligt, at der er nogle partier, der altid, når der er nogle rapporter, der laves af OECD, og som kritiserer det danske uddannelsessystem, så er på mærkerne. Det er ikke sikkert, de har læst dem, men de refererer i hvert fald altid til dem, når den er helt gal.
Erling Bonnesen (V), 2024-11-21:
Vi kan sige, at som udgangspunkt er der heller ingen grund til at gøre det mere besværligt, end det er, for det handler jo om – og her kan man bare bruge to eksempler – at pakker kan være pakket ind i voldsomt meget emballage, og det handler om at få det pakket det ind i noget mindre emballage, og så kan man bruge eksemplet med kødbakkerne nede fra køledisken.
Aage Frandsen (SF), 2004-04-27:
Uanset at det ikke lykkedes for fru Pernille Rosenkrantz-Theil at få fru Louise Frevert til at besvare spørgsmålet om modsætningen mellem på den ene side fru Louise Freverts normalt meget positive omtale af regeringens forslag og så på den anden side fru Louise Freverts ønske om ministerens afgang, så vil jeg alligevel prøve at få fru Louise Frevert til at forholde sig til den modsætning.
Ulla Tørnæs (V), 2000-05-25:
Efter en meget hektisk slutspurt er vi nu nået til afslutningen på dette årtusinds første folketingssamling, en folketingssamling, der vil sætte rekord i antallet af love, men samtidig en samling, der vil skrabe bunden, når det gælder visionære reformer i det danske velfærdssamfund.
Poul Nyrup Rasmussen (S), 1998-10-08:
Hvis man ser på den internationale finansielle krise lige nu - jeg tror, hr. Jan Petersen var inde på det - så kan man se, at den amerikanske vækst i år vurderes til at være på 3,5, og den falder til næste år til 2,0, men alligevel en vis positiv vækst.
Aaja Chemnitz Larsen (IA), 2018-01-19:
Det er ikke noget, som vi nødvendigvis fra Inuit Ataqatigiits side er fortalere for, men jeg synes, det er ret vigtigt at vide, hvor statsministeren står i det her spørgsmål, så derfor vil jeg rejse spørgsmålet videre til statsministeren.
Thomas Jensen (S), 2021-11-30:
I december 2020 indgik regeringen nemlig politiaftalen sammen med et meget bredt flertal bestående af Dansk Folkeparti, Radikale Venstre, Socialistisk Folkeparti, Enhedslisten, Det Konservative Folkeparti og Nye Borgerlige – og med undtagelse af Venstre, der valgte at stå uden for aftalen.
Jacob Buksti (S), 2004-01-28:
Jeg skal ikke lægge skjul på, at jeg var stærkt forundret over, at skatteministeren synes, at han skal stå og gøre opmærksom på, hvem der er skatteminister hvornår og henvise til hr. Mogens Lykketofts tid som sådan, al den stund det jo ikke handler om, hvorvidt det er rimeligt at indeksere eller ej.
Jann Sjursen (KRF), 1998-11-19:
Men som jeg vistnok fik anledning til at påpege under behandlingen af et andet såkaldt lov og orden-forslag, synes jeg, forslaget er mere end dét. Det indeholder tre elementer: for det første et forebyggende element, for det andet spørgsmålet om inddragelse af forældrene og for det tredje spørgsmålet om sanktioner og foranstaltninger over for unge kriminelle.
Rasmus Prehn (S), 2011-04-07:
Det er da interessant at bemærke, at ministeren så alligevel ikke er enig i det, som hr. Rasmus Jarlov fra Det Konservative Folkeparti sagde, og hvor han jo netop medgav, at der var et incitament, der gjorde, at dem, der havde en god sundhedstilstand i forvejen, havde en bedre forudsætning end dem, der havde en ringe sundhedstilstand.
Astrid Krag (S), 2020-02-26:
Helt grundlæggende har vi jo stået her før og haft den her diskussion om andre sager og også i andre sammenhænge, og jeg vil sige, at jeg tror, at den største trussel mod retssikkerheden, og at der f.eks. er for lange sagsbehandlingstider på det her område, er den underfinansiering, der har været af vores kommuner.
Zenia Stampe (RV), 2020-05-05:
Vi støttede det, man dengang kaldte et paradigmeskifte, fordi vi troede, at det ville blive brugt til at sætte et højt beskyttelsesniveau, men i stedet er det blevet brugt til at sænke beskyttelsesniveauet og til at fjerne kommunernes mulighed for at trække i nødbremsen, hvis væsentlige lokale forhold talte imod en udvidelse af husdyrhold.
Marlene Harpsøe (DD), 2024-11-08:
Af den skriftlige fremsættelse for Folketinget fremgår det, at lovforslaget har til formål at bidrage til regeringens arbejde med en grundlæggende frisættelse af velfærdssamfundet, der bl.a. styrker det lokale ansvar og afskaffer unødig regulering og kontrol.
Jens Hald Madsen (V), 1998-04-23:
Så kan man da sige, at hr. Keld Albrechtsen måske har gjort sig selv en bjørnetjeneste, for nu får vi åbenhed om det, og nu kommer der et forslag, som bliver vedtaget af et flertal af partierne herinde, om, hvordan retningslinjerne skal være, og så kan man ikke gå ud bagefter og sige, at Folketinget ikke har fået nok orientering. Jeg kan selvfølgelig sige det samme, som hr. Keld Albrechtsen sagde om, at det havde været mest hensigtsmæssigt, at vi løbende var blevet holdt mere orienteret via et udvalg.
Christian Poll (ALT), 2018-10-12:
Så det er et sundt princip, som vi har arbejdet med længe, og i mine øjne skaber det her faktisk en glidebane over i retning af, at man kan sige: Nå, men hvis den her virksomhed udvider og har brug for at have en større belastning af f.eks. lugt og støj osv., så kan vi bare lukke borgerne inde i boligerne ved at lukke dem hermetisk til.
Finn Sørensen (EL), 2019-04-05:
Blandt forringelserne skal nævnes, at der kommer et skærpet krav til rådighedsvurdering, hvis den ledige glemmer selvbooking af samtaler, og dertilhørende sanktioner til en række udsatte grupper på kontanthjælp, ressourceforløbsydelse, revalidering og ledighedsydelse – selv sygemeldte skal nu registrere cv-oplysninger på jobnet, ligesom jobparate udlændinge, der jo ikke nødvendigvis behersker dansk særlig godt, selv skal booke samtaler; og så sker der en begrænsning af flygtninges muligheder for studie- og kompetencegivende uddannelse.
Peter Kofod (DF), 2023-04-20:
Derfor har jeg det nok også bare sådan, at når man ikke har kunnet sikre de her ting, altså at der er styr på dem, til i dag, hvorfor skulle man så med det her kunne sikre, at alle kommer til at betale, at alle bliver en aktiv del af det, altså at alle er med til den grønne omstilling, også udenlandske lastbiler, udenlandske vognmandsvirksomheder, hvor der jo traditionelt har været enormt store problemer med kontrollen.
Søren Egge Rasmussen (EL), 2025-01-07:
Det kunne jo f.eks. være opstramninger om, at gyllebeholderne, hvis de ligger relativt tæt på åer, fjorde eller søer, skulle tilses oftere, så man sådan set kom frem til at have nogle andre krav, hvis det var sådan, at gyllebeholderne lå et sted, hvor der var et øget risiko for forurening.